<classify> Fainali za Kombe la Mataifa Afrika 2019 zitakazofanyika nchini Misri ziko njiani ambapo, Juni 21 ndiyo siku ambapo pazia hilo litafunguliwa. Kuelekea fainalizi hizo, kumekuwa na mambo kadha wa kadha yanayotokea mengine yakizua gumzo katika mitandao mbalimbali ya kijamii. Moja ya matukio ambayo yamezua gumzo mitandaoni kuanzia usiku wa jana mpaka wakati huu ni picha inayomwonesha beki wa Timu ya Taifa ya Kenya Harambee Stars anayekipiga kunako klabu ya Gormahia ya Kenya Joash Onyango akiwa mazoezini ambapo anaonekana akiwa na ndevu nyeupe mithili ya mvi huku akionekana mwenye umri mkubwa kiasi. Sasa gumzo linakuja pale ambapo inaelezwa kuwa beki huyo amezaliwa Januari 31, 1992, kwa maana kwamba kwa sasa ana umri wa miaka 27 ilhali mwonekano wake unaonesha pengine ana umri zaidi ya huo. Klabu yake ya Gor Mahia wamethibisha kuwa ni mchezaji wao: Tunathibitisha kuwa picha hizo ni kweli za mchezaji wao, Joash Onyango ambaye yupo kwenye majukumu na timu ya taifa. Na watu wasimlinganishe na mtu mwingine katika eneo la ulinzi wa timu hiyo ya taifa ya Harambee Stars AFCON 2019 Misri. Kutokana na picha hizo, wafuasi kweye mitandao ya kijamii hususan Twitter hawajamuacha salama. Angalia maoni yao hapo chini.  <topic>: michezo 